Hilux GR Sport: Dié bielie bult spiere | Maroela Media
Hilux GR Sport: Dié bielie bult spiere
Toyota Hilux GR (Foto: Verskaf)
Akio Toyoda, Toyota se president, het 'n paar jaar gelede aan 'n wedren tussen die wêreld se voorste motorvervaardigers deelgeneem. Elkeen het hul vinnigste en beste model gebring om aan die wedren deel te neem. Toyoda moes ongelukkig in 'n twintig jaar oue Toyota Supra deelneem. Hy het net daar besluit dat Toyota moet ophou om vervelige rygoed te maak, en terugkeer na hul suksesse van dekades heen.
Toyota het toe al hul onderskeie motorsport-bene onder een naam saamgesmelt: Gazoo Racing. Dit sluit in al die vorige TRD's, Gazoo, die Formule 1-manne, WEC, WRC, de lot. Hul taak was om voertuie te maak waaroor mense weer begin gesels en op verlief raak.
Toyota was nog altyd in Japan gewild vir die feit dat hul motors met bietjie gevroetel vuurvretende monsters kon word. Ná Toyota Gazoo Racing Suid-Afrika se onlangse suksesse in die Dakar-tydren, sou ek ook bietjie wil spog.
Welkom aan Toyota se nuwe Hilux GR Sport.
GR staan vir Gazoo Racing. GR Sport is die tweede vlak op hul produkskaal en behels visuele en veringopknappings. Ek is nie seker van een van die visuele opknappings in die vorm van die plakkers nie, maar die groot TOYOTA op die sierrooster is vir sommige baie mooi.
Die GR Sport is slegs in Gazoo Racing se kleure beskikbaar: Glacier White, Arizona Red of Attitude Black. Al drie kleure kry wel 'n swart enjinkap en dak. Die spieëls, rotsglystawe, wielboogomhulsels en wiele is almal swart. Die GR Sport kry sy eie pasgemaakte 17"‑sierwiel.
Die binneruim kry verskeie rooi aksente om jou GR Sport Hilux uniek te maak tussen sy boeties. Daar is swart leerbekleedsel met rooi stikwerk en GR‑embleme op die sitplekke. Elke GR Sport kry 'n beperkte weergawe produksienommer, aangesien daar net 600 in Suid-Afrika beskikbaar gaan wees.
Die GR Sport geniet ook die nuwe inligtingstelsel met sy draai knoppies en navigasie soos in die Legend 50‑reeks.
Die Hilux GR Sport is slegs in 2.8 GD-6 4×4 outo beskikbaar en bied 130 kW en 450 Nm. Waar die GR Sport uitblink is in sy vering. Die agterste bladvere is onveranderd – maar die skokbrekers is nuut en uniek aan GR. Voorste kronkelvere is aanvanklik stywer, maar die beter skokbreker stel die onderstel in staat om beter met 'n ondeunde pad oor die weg te kom. Die GR Sport het aansienlik beter padhouvermoë op 'n grondpad as die standaard bakkie, maar dit is vir my te hard. Wanneer ons 'n tydjie met die GR Sport in die dorp deurbring, sal ek sien hoe hy hom op die teerpad gedra.
Hilux 2.8 GD-6 4×4 GR Sport 6AT R707 400
Die reeks word deur 'n 3 jaar/100 000 km‑waarborg en 9 dienste/90 000 km‑diensplan gedek.
Nou waar is die "bielie" se spiere dan, 130 kW en 450 Nm? So jy betaal R50 000 meer vir plakkers op die kant en 'n ander sierrooster? Nee dankie…
Wel teen 150kw en 500nm is dit heelwat beter as die TOY en moenie vergeet van die 10 spoed ratkas nie. So hy sterk genoeg en sommer sterk genoeg vir al daai stickers wat julle so pla????????
Nee wat toyota, gaan slaap maar. Net n paar plakkers, ens ekstra. Julle reklame is slegs oraait.
Die Ford Ranger Raptor is in 'n heel ander klas die' Toyota GZ Sport .Ford DOEN Toyota PROBEER net.
Daar kom "sports" met die nuwe Ford Rangers wat in FIA (Dakar) spesifikasie gebou word vir veldrenne.Toyota se Gazoo Racing manne sal hul storie moet ken in die toekoms!
"Die bielie bult spiere" ?? Met 'n standaard 2.8D Hilux enjin??Agge neewat.Dis 'n geldmaak foefie die!Die Hilux V6 sal 'n beter opsie wees as mens gerief en spoed soek.Toyota kn BAIE beter gedoen het as dit.Probeer maar weer Toyota.Teleurstellend om die minste te se.
Ford het die regte ding GEDOEN en die Ranger Raptor geboorte gegee.Geen plakkertjies om hom op te dollie nie.Maar hy DOEN.